Μαντί(ς)-γιαουρτόσουπα με χυλοπιτάκι
Τα μαντί είναι άπειρα. Το συγκεκριμένο είναι μια εξαίρετης νοστιμιάς σούπα, καθημερινή και γρήγορη, ιδανική για το τέλος μιας κουραστικής ημέρας, ακόμα και για πρωινό.
500 γρ. χυλοπιτάκι ψιλό, με αυγά, 1 κιλό γιαούρτι στραγγιστό, αγελαδινό, 1 κουτ. σούπας ελαιόλαδο, 1 κουτ. σούπας βούτυρο αγελάδας, 1 σκελίδα σκόρδο, καθαρισμένη και σπασμένη (προαιρετικά), λίγο αλάτι, 1 κουτ. σούπας ξερός δυόσμος, τριμμένος
Για την σούπα μαντί(ς)-γιαουρτόσουπα με χυλοπιτάκι ξεκινάμε αφήνοντας κατά μέρος 1 φλιτζ. τσαγιού από το χυλοπιτάκι.Σε μια μεγάλη κατσαρόλα βάζουμε να βράσει άφθονο αλατισμένο νερό, ρίχνουμε το υπόλοιπο χυλοπιτάκι και το βράζουμε σύμφωνα με τις οδηγίες της συσκευασίας του.Παράλληλα, σε ένα μεγάλο μπολ βάζουμε το γιαούρτι και 1 νεροπότηρο (300 ml) νερό και ανακατεύουμε καλά με σύρμα ώστε το γιαούρτι να αραιώσει.Σε ένα μικρό τηγάνι ζεσταίνουμε το ελαιόλαδο και το βούτυρο σε σχετικά δυνατή φωτιά και σοτάρουμε το σκόρδο (αν το χρησιμοποιήσουμε), για 1 λεπτό, ίσα να σκορπίσει το άρωμά του.Το πετάμε και ρίχνουμε στο τηγάνι το ωμό χυλοπιτάκι που αφήσαμε στην άκρη.Το καβουρδίζουμε για 4-5 λεπτά, μέχρι να ροδίσει, ανακατεύοντας τακτικά.Προσέχουμε να μην καεί και μαυρίσει, θέλουμε απλώς να πάρει ένα καστανό χρώμα και να μυρίσει ωραία.Αποσύρουμε από τη φωτιά και αφήνουμε κατά μέρος. Μόλις βράσει το χυλοπιτάκι στην κατσαρόλα, αποσύρουμε από τη φωτιά. Παίρνουμε μια κουτάλα από το καυτό τους νερό, το ρίχνουμε στο αραιωμένο γιαούρτι και ανακατεύουμε καλά.Αδειάζουμε με μια κουτάλα το περισσότερο νερό από το βρασμένο χυλοπιτάκι και αφήνουμε τόσο ώστε μόλις να καλύπτει το ζυμαρικό. Προσθέτουμε το αραιωμένο γιαούρτι, ανακατεύουμε και ρίχνουμε το καβουρδισμένο χυλοπιτάκι, μαζί με το λάδι του τηγανιού.Ανακατεύουμε και μοιράζουμε τη σούπα σε πιάτα. Πασπαλίζουμε κάθε μερίδα με τον ξερό δυόσμο και σερβίρουμε.
Γιαούρτι,Χυλοπίτες